Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

OPĆINA POSUŠJE

**Općinski načelnik**

Broj: 01-1377-1 /23

Posušje, 16.07.2024 godine

Na temelju članka 7. Pravilnika o postupku, uvjetima i načinu davanja u zakup nekretnina kojima raspolaže općina Posušje (“Službeni glasnik općine Posušje”, broj:5/15)  i točke V. Odluke o raspisivanju natječaja za davanje u zakup poslovnih prostorija(“Službeni glasnik općine Posušje”, broj:1/24), Općinski načelnik općine Posušje, raspisuje:

**JAVNI OGLAS**

**za prikupljanje ponuda  za dodjelu u zakup zemljišta**

|  |  |  |  |  |  |
| --- | --- | --- | --- | --- | --- |
| **Opis poslovnih prostorija** | **Adresa**  **poslovnog prostora** | **Površina**  **u m2** | **Zona** | **Namjena** | **Početna cijena godišnje zakupnine u KM** |
| k.č.1874/35 zemljište infrastrukturne namjene – parking površine upisano u posjedovnom listu broj:113 k.o. Bešlići, sukladno Odluci o usvajanju izmjene i dopune regulacijskog plana POSUŠJE (Ulica fra Petra Bakule – Južni dio) broj: 01-23-123/23 (Službeni glasnik općine Posušje broj:7/23). | Ulica fra Petra Bakule – Južni dio | 2182 | II | Parking površina | 15 802,50 KM  Temeljem procjene stalnog sudskog vještaka Ivice Leke |

U Poslovnim prostorijama koje su predmet natječaja nisu izvršeni završni građevinski radovi.

Poslove uređenja poslovnih prostorija sukladno idejnom projektu broj:TD00761 - ID od projektanta TRIEL d.o.o. Posušje, i načelnoj lokacijskoj dozvoli broj:04-23-352/24 od 12.07.2024 godine, će izvršiti najpovoljniji ponuđač sa kojim će se zaključiti Ugovor o zakupu.

U iznos zakupnine uračunati će se vrijednost adaptacije objekta, na temelju posebnog sporazuma između ugovornih strana, kojim će se definirati i način izmirenja zakupnine

Sudionici u nadmetanju dužni su Povjerenstvu za provedbu javnog natječaja priložiti dokaz o uplati jamčevine u visini od 10% početne cijene godišnje zakupnine (1580,25 KM), prije početka nadmetanja

Sudioniku čija je ponuda ocijenjena kao najpovoljnija, iznos uplaćene jamčevine će se uračunati u cijenu zakupnine.

Sudioniku koji ne uspije u nadmetanju odmah se vraća položena jamčevina.

Jamčevina se uplaćuje na račun općine Posušje broj: 3382002261584848 kod UniCredit bank Podružnica Posušje, uz naznaku: uplata jamčevine za davanje u zakup poslovnih prostorija za k.č.1874/35 k.o. Bešlići ; vrsta prihoda 721122, poziv na broj: 0000000000, šifra općine 070

Ukoliko sudionik nadmetanja čija ponuda bude izabrana kao najpovoljnija, odustane iz bilo kog razloga od ponude i od zaključenja ugovora, gubi pravo na povrat uplaćene jamčevine

Sudioniku nadmetanja koji ne bude izabran kao najpovoljniji izvršit će se povrat uplaćene jamčevine, najkasnije u roku od 8 dana od zaključenja javnog nadmetanja.

Pravne i fizičke osobe koje nisu položile određenu jamčevinu nemaju pravo sudjelovanja u nadmetanju

Ugovor o zakupu s najpovoljnijim ponuđačem će se zaključiti na period od deset godina s mogućnošću produženja istog uz pridržavanje ugovornih obaveza.

              Na izlicitiranu cijenu zakupa zakupac je dužan, uz mjesečnu zakupninu, plaćati i sve ostale obaveze propisane zakonom i drugim važećim propisima.

Pismena ponuda na Javni oglas dostavlja se na obrascu koji svaki zainteresirani ponuđač može preuzeti u uredu Općinskog načelnika svakim radnim danom od 07 do 15 sati u period dok je natječaj otvoren.

Ponude koje nisu dostavljene na propisanom obrascu neće se razmatrati.

Potrebna dokumentacija koju su ponuđači dužni priložiti uz prijavu na oglas:

- dokaz o identitetu podnositelja prijave – kopija osobne iskaznice za građane

- aktualni izvod iz sudskog registra, registra udruženja građana ili rješenje o obavljanju

samostalne djelatnosti, identifikacioni broj (ovjerene kopije) za ponuđače koji obavljaju

registriranu djelatnost,

- uvjerenje porezne uprave o izmirenim poreznim obavezama,

- dokaz o uplati jamčevine (uplatnica),

               Kovertirane prijave na propisanom obrascu sa potpisom podnositelja i brojem telefona te propisanom dokumentacijom, dostavljaju se preporučenom poštom ili neposredno na Protokol Općinskog načelnika općine Posušje, ulica fra Grge Martića broj 30, 88240 Posušje, sa naznakom – "Javni natječaj za zakup poslovnih prostorija".

Javni oglas ostaje otvoren 15 (petnest) dana od dana objavljivanja na oglasnoj ploči općine Posušje zaključno do 1500 sati posljednjeg dana trajanja oglasa.

             Javni oglas bit će objavljen i na web-stranici i oglasnoj tabli Općine Posušje.

Nepotpune i neblagovremene prijave neće se uzeti u razmatranje.

Visina ponuđene zakupnine je opredjeljujući faktor za utvrđivanje najpovoljnije ponude.

U slučaju da dva ili više sudionika na Javnom natječaju ponude isti iznos zakupnine cijeniti će se reference ponuđača, djelatnost, broj zaposlenih i slično.

Kontakt telefon:039 681 035 i 039 685 730

Na sjednici koja će se održati po isteku roka za podnošenje ponuda dana: 01.08.2024 godine u 9,00 sati u prostorijama ureda Općinskog načelnika.

Povjerenstvo će otvoriti pristigle ponude redoslijedom njihova zaprimanja.

Ponude pristigle nakon isteka roka za podnošenje ponuda, kao i nepotpune ponude neće se razmatrati.

Ponuditelji imaju pravo biti nazočni prilikom otvaranja ponuda.

Općinski načelnik

\_\_\_\_\_\_\_\_\_\_\_\_\_\_\_

Ante Begić